**УКАЗАНИЯ**

ЗА ПОДГОТОВКА НА ПРЕДЛОЖЕНИЯТА ЗА ФИНАНСИРАНЕ НА НАУЧНОИЗСЛЕДОВАТЕЛСКИ ПРОЕКТИ

**КОНКУРС «СТУДЕНТСКИ ПРОЕКТИ» 2021-2022**

1. Настоящите указания са разработени в съответствие с „**ПРАВИЛА за организиране, провеждане и отчитане на вътрешни конкурси за научноизследователска дейност в ПУ „Паисий Хилендарски“** за 2021 г.съгласно Наредба за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност (ДВ, бр. 73, 16.09.2016 г.).
2. Целта на конкурса е да стимулира включването на студенти в научноизследователската дейност на академичния състав на ПУ “Паисий Хилендарски”.
3. Общият бюджет на конкурса за 2021 г. е 22 000 лв.
4. В конкурса могат да участват студенти (бакалавърска или магистърска степен) в екип, ръководен от преподавател притежаващ образователна и научна степен „доктор“ или заемащ академичната длъжност „доцент“ или „професор“ и е на трудов договор в Пловдивския университет (на основание чл. 11 от Наредбата в ДВ, бр. 73 от 16.09.2016 г.).
5. Проектите са с продължителност 2 години.
6. Максималното финансиране е до 4 000.00 лв. **за един проект за двете години**.
7. Предложенията трябва да спазват следната финансова рамка:

7.1. **Категории разходи, допустими за финансиране:**

* закупуване на апаратура, материали, консумативи и софтуер;
* командировки в страната и чужбина;
* такса правоучастие в научни конференции и форуми;
* заплащане на външни услуги по проекта;
* публикации, свързани с проекта;
* възнаграждения на екипа. На участниците в изпълнението на финансирания проект могат да се изплащат възнаграждения в размер на до 35% от годишната цена на договора;
* други разходи (ксероксни, други печатни услуги, банкови такси и други).
* Индиректни разходи – до 7% от стойността на договора.

7.2. **Категории разходи, НЕдопустими за финансиране:**

* не се финансират разходи за дейности, които не са свързани с проекта:
* закупуване на обзавеждане, битови уреди, телефонни апарати и други подобни;
* закупуване на работно облекло и обувки;
* абонамент на вестници, неспециализирани издания и членски внос;
* заплащане на такси за участие в курсове за квалификация, компютърна грамотност, езикова подготовка и др.;
* допълнително заплащане на телефонни разговори, ремонт на компютърна техника и друга апаратура, ремонт на помещения.

.

8. Административни изисквания и критерии за оценка на проекта:

8.1 Проектното предложение да е подадено и получено в установения срок, съгласно „**ПРАВИЛА за организиране, провеждане и отчитане на вътрешни конкурси за научноизследователска дейност в Пловдивския университет“ за 2021 г.** съгласно Наредба за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност (ДВ, бр. 73, 16.09.2016 г.) и Заповед на Ректора №Р 33-........................................

8.2. Проектното предложение да е подадено в автоматизираната система ПРОФИ.

8.3. Предложенията за финансиране трябва да съдържат: наименование на проекта; анотация; списък на научния колектив; срок за изпълнение на проекта; описание на научните изследвания; анализ на състоянието на изследванията по проблема; изследователски цели и задачи; очаквани резултати и научни приноси; приложимост на резултатите; срокове за изпълнение на задачите по проекта; работна програма по години (първа и втора); обосновано финансово разпределение по години; заявки за апаратура, химикали, реактиви, консумативи, услуги и др. попадащи в ЗОП.

8.4. Срокът за представяне на проектите е до един месец от датата на обявяване на конкурса.

8.5. Във формата за кандидатстване да е попълнена цялата изискваща се информация.

8.6. Актуалност на научното изследване и интердисциплинарност.

8.7. Качество на проекта.

8.8. Иновативност на научното изследване.

8.9. Финансово осигуряване на проекта.

8.10. Съответствие на проекта с националните и институционални приоритети в науката.

8.11. Значимост на научното изследване.

8.12. Предвидени резултати, свързани с учебната дейност.

9. Договорите с ръководителите на проектите, спечелили конкурса, се сключват в 10 дневен срок след решението на УС.